LST วิ่งฉิวกว่า 5% ลุ้นทะลุแนวต้าน 7.90 บ.
LST วิ่งฉิวกว่า 5% นิวไฮตั้งแต่เข้าตลาดฯ ล่าสุด ณ เวลา 11.54 น. อยู่ที่ 7.85 บาท บวก 0.40 บาท หรือ 5.37% สูงสุด 8.05 บาท ต่ำสุด 7.45 บาท ด้วยมูลค่าซื้อขาย 128.25 ล้านบาท ด้าน โบรกฯ แนะซื้อเก็งกำไร ให้แนวรับ 7.55 บาท แนวต้าน 7.90 บาท Cut loss 7.30  บาท
30 ม.ค. 2560

ผู้สื่อข่าวรายงานว่า ราคาหุ้นบริษัท ล่ำสูง (ประเทศไทย) จำกัด (มหาชน) หรือ LST ล่าสุด ณ เวลา 11.54 น. อยู่ที่ 7.85 บาท บวก 0.40 บาท หรือ 5.37% สูงสุด 8.05 บาท ต่ำสุด 7.45 บาท ด้วยมูลค่าซื้อขาย 128.25 ล้านบาท ขณะที่ดัชนีหุ้นไทยโดยรวมลบ 0.03%

โดยราคาหุ้น LST ปรับตัวขึ้นสูงสุดตั้งแต่เข้าซื้อขายในตลาดหลักทรัพย์ เมื่อวันที่ 20 มิ.ย.2539
ขณะที่ บล.โกลเบล็ก ระบุในบทวิเคราะห์ (25 ม.ค.) แนะนำซื้อ LST ให้แนวรับ 7.55 บาท แนวต้าน 7.90 บาท Cut loss 7.30 บาท โดยกราฟยังคงเป็นทิศทางขาขึ้น โดยราคายกตัวขึ้นเหนือเส้น EMA 10 วันต่อเนื่อง สอดคล้องกับเครื่องมือ MACD + RSI ชี้ขึ้นสนับสนุนเป็นสัญญาณซื้อจึงมีโอกาสจะปรับตัวขึ้นต่อได้ 